മാഞ്ചസ്റ്റര് സിറ്റി വിടാന് തയ്യാറാണ് എന്ന് സ്റ്റെര്ലിങ് മാഞ്ചസ്റ്റര് സിറ്റി താരമായ സ്റ്റെര്ലിംഗ് താന് ക്ലബ് വിടും എന്ന സൂചന നല്കി. മാഞ്ചസ്റ്റര് സിറ്റിയില് തന്റെ അവസരം കുറയുന്നതില് അതൃപ്തനായ സ്റ്റെര്ലിങ് കൂടുതല് അവസരം ലഭിക്കാനായി ക്ലബ് വിടാന് തയ്യാറാണ് എന്നാണ് പറഞ്ഞത്. സ്റ്റെര്ലിങ്ങിനായി ബാഴ്സലോണയും ലിവര്പൂളും ശ്രമിക്കുന്നുണ്ട് എന്ന് വാര്ത്തകള് ഉണ്ടായിരുന്നു. സ്റ്റെര്ലിങിന്റെ സിറ്റിയിലെ കരാര് അവസാനിക്കാന് ഇനി ഒരു വര്ഷം കൂടി മാത്രമെ ബാക്കിയുള്ളൂ. സ്റ്റെര്ലിങുമായുള്ള സിറ്റിയുടെ കരാര് ചര്ച്ചകള് അത്ര നല്ല രീതിയില് അല്ല പോകുന്നത്. കൂടുതല് സമയം കളിക്കാന് വേണ്ടി മറ്റെവിടെയെങ്കിലും പോകാനുള്ള അവസരം ഉണ്ടെങ്കില് ഞാന് അത് പരിഗണിക്കും സ്റ്റെര്ലിംഗ് പറഞ്ഞു. എനിക്ക് ഫുട്ബോളാണ് ഏറ്റവും പ്രധാനം എന്നും ചെറുപ്പം മുതല് മുന്നില് വന്ന വെല്ലുവിളികള് നേരിടാന് തനിക്ക് ആയിട്ടുണ്ട് എന്നും സ്റ്റെര്ലിങ് പറഞ്ഞു. ഒരു ഇംഗ്ലീഷ് കളിക്കാരനെന്ന നിലയില് എനിക്ക് അറിയാവുന്നത് പ്രീമിയര് ലീഗ് മാത്രമാണ്, എങ്കിലും ഒരു ദിവസം ഞാന് വിദേശത്ത് കളിക്കാന് ആഗ്രഹിക്കുന്നു സ്റ്റെര്ലിംഗ് പറഞ്ഞു.